**THE MOST INTERESTING SEA ANIMALS**


**Lesson 9**

**Opis:** učenik će učiti o brojnim životinjskim vrstama, a najviše o morskim vrstama. Učenik će naučiti stupnjevanje pridjeva i koristiti ga za izražavanje vlastitog mišljenja, brojne opise i usporedbe. Slušati će zvučne zapise, čitati tekstove i rješavati kvizove koji poučavaju nova znanja o prirodi.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

****

**Step 1**

Otvori udžbenik Dip in 6 na stranici 50.

Napiši naslov lekcije u bilježnicu – *The most interesting sea animals.*

**Step 2**

Promotri riječi u zadatku A. **A Check the meaning of the words below.** Kako nazivamo riječi iz zadatka A? Riječi iz A zadatka zapiši u bilježnicu i potraži njihove prijevode na kraju knjige ili pomoću online rječnika.  
 **Step 3**

Pronađi zip kod pokraj naslova LISTENING. Očitaj zip kod i otvori dodatne digitalne sadržaje. Poslušaj zvučni zapis L 9.1 i odgovori na pitanje u zadatku B. **B Listen to Emma and Lee. What are they talking about?** O čemu govore Emma i Lee? Odgovor zapiši u bilježnicu na engleskom jeziku, a pobrini se da na pitanje odgovoriš punom rečenicom. (Zip kod je označen narančastim kružićem.)


**Step 4**

Poslušaj još jednom zvučni zapis i riješi zadatak C. **C Which of the adjectives from the box in Task A do Emma and Lee mention? Listen once more to check. Tick them in your notebook.**  Koje su pridjeve iz zadatka A Emma i Lee spomenuli? Polsušaj zvučni zapis i u bilježnicu stavi kvačicu kraj one riječi koja je spomenuta u dijalogu.

**Step 5**


Pozorno poslušaj još jednom zvučni zapis L 9.1 i riješi interaktivan kviz na priloženom linku. Odredi tko je izgovorio rečenice Emma ili Lee?[**https://wordwall.net/play/7260/461/737**](https://wordwall.net/play/7260/461/737)

**Step 6**

Riješi E zadatak u udžbeniku na 50. stranici. **E Use the blue parts of the sentences in Task D to compare the two things below.** Odaberi dvije stvari koje ćeš uspoređivati iz zadatka E, a zatim napiši dvije rečenice koristeći plavo označene riječi iz zadatka D. Rečenice zapiši u bilježnicu. Na primjer: English is **more interesting** than history. I am **better** at English than history.

**Step 7**


Otvori 51. stranicu u udžbeniku i riješi zadatak F. **F** **What do you think? Are the sentences below true or false? Say why.** Misliš li da su navedene rečenice točne ili netočne? Stavi T ukoliko misliš da je rečenica točna ili F ukoliko misliš da rečenica nije točna. Otvori internetski preglednik i istraži ove činjenice te provjeri jesu li tvoje pretpostavke bile točne. Ukoliko nisu, ispravi ih.

**Step 8**

Na 51. stranici u udžbeniku prouči **COMPARISON OF ADJECTIVES** u pravokutniku naslovljenom LANGUAGE FOCUS. Prouči stupnjevanje pridjeva na engleskom jeziku. Uoči kako se razlikuje stupnjevanje za dugačke i kratke pridjeve. Također primjeti promjene u pisanju, neka slova se poduplavaju, a postoje i kratki pridjevi za koje ne vrijede navedena pravila stupnjevanja pridjeva. Pročitaj i zapiši primjere u bilježnicu, a zatim riješi G zadatak na istoj stranici u udžbeniku. **G Underline the comparative form in the sentences in Task F.** Vrati se na zadatak F i podcrtaj jednom crtom sve komparative, a sve superlative sa dvije crte. Na primjer: Dolphins are **more playful** than sharks. Dodatne primjere možeš pronaći u udžbeniku na 136. stranici u rubrici GRAMMAR SUMMARY.

**Step 9**


Riješi zadatak B u radnoj bilježnici na 47. stranici.Prvi dio zadatka je da nadopuniš rečenice s nazivima životinja iz 1. zadatka (46. stranica). Odgovore možeš provjeriti u C zadatku na 48. stranici. Drugi dio zadatka je dovršiti tablicu promatrajući pridjeve u rečenicama.

**Step 10**

Otvori 52. stranicu u udžbeniku i promotri naslov **READING**. Pročitaj tekst ispod naslova STUDENT A jednom naglas i jednom u sebi. Prilikom čitanja dijaloga u sebi podcrtaj riječi koje ti nisu poznate. Nepoznate riječi zapiši u bilježnicu i potraži njihove prijevode na kraju knjige ili pomoću online rječnika.

**Step 11**

Pročitaj tekst još jednom i riješi zadatak B. **B Finish the sentences.** Dovrši rečenice. (Odgovori su masno otisnute riječi u tekstu. Na tebi je da pažljivo čitajući tekst zaključiš koja riječ gdje pripada.)

**Step 12**

Okreni 53. stranicu u udžbeniku i pročitaj tekst ispod naslova STUDENT B jednom naglas i jednom u sebi. Prilikom čitanja dijaloga u sebi podcrtaj riječi koje ti nisu poznate. Nepoznate riječi zapiši u bilježnicu i potraži njihove prijevode na kraju knjige ili pomoću online rječnika.

**Step 13**


Pročitaj tekst još jednom i riješi zadatak B. **B Finish the sentences.** Dovrši rečenice.

**Step 14**

Nakon čitanja informativnih tekstova o morskim psima i dupinima riješi zabavan kviz na priloženom linku i provjeri koliko si upamtio o spomenutim morskim vrstama. <https://wordwall.net/play/7264/430/467>

**Step 15**

Ponovimo superlative! Riješi zadatak D na 48. stranici u radnoj bilježnici. **D Write down the superlative that best describes the nouns below. Use these  
adjectives.** Napiši supetlativ koji nabolje opisuje imenicuna prazno mjesto ispred imenice. Iskoristi pridjeve u zelenom pravokutniku.

**Step 16**

Otvori udžbenik na 54. stranici i riješi zadatak D. **D Read both texts once more and match.** Pročitaj tekstove još jednom i dovrši rečenice/izraze.

**Step 17**

Otvori radnu bilježnicu na 50. stranici i riješi zadatak H. **H Compare members of your family. Use the adjectives describing looks and character.** Usporedi članove vlastite obitelji opisujući njihov izgled i osobine. U zadatku je naveden primjer rečenice, prema tom primjeru piši i ti svoje rečenice. Prilikom opisivanja koristi se predloženim pridjevima npr. tall/short i ostalim pridjevima koji su predloženi u zadatku.

**Step 18**

Pronađi podnaslov PROJECT WORK u udžbeniku na 54. stranici. Pročitaj zadatak F. **F Do some research. Choose one of the tasks below.** Odaberi jedan od dva ponuđena zadatka i istraži. Zadatak možeš raditi u paru s nekim iz razreda. Napravite sažetak svog istraživanja u bilježnicu ili u Word dokumentu te priložite slike. Pošaljite dokument učiteljici na dogovoreno virtualno mjesto.

**Step 19**

Pronađi i riješi zadatak G u radnoj bilježnici na 50. stranici. **G** **Complete the sentences using THAN, OF or IN.** Dovrši rečenice tako što ćeš na praznu crtu napisati than, of ili in. Na primjer: My hair is shorter THAN yours.

***ENGLISH CORNER*** *–* ***Za one koji žele znati više (nije obavezno):***

Vrati se na 50. stranicu i pronađi zip kod koji se nalazi iznad naslova ***The most interesting sea animals.*** Očitaj zip kod i otvori dodatne digitalne sadržaje. Otvori rubriku LEARN MORE te pročitaj tekst Famous animals. Odgovori na pitanja koja se nalaze ispod teksta u bilježnicu. Odgovore na pitanja napiši na engleskom jeziku.

**Step 20**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto. **Izradila: Josipa Grbešić,**